Document ID: 32006R1424

NARIADENIE RADY (ES) č. 1424/2006
z 25. septembra 2006,
ktorým sa mení a dopĺňa nariadenie Rady (ES) č. 1676/2001, ktorým sa ukladá konečné antidumpingové clo a s konečnou platnosťou vyberá dočasné clo uložené na dovozy polyetyléntereftalátového filmus pôvodom v Indii a Kórejskej republike
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 384/1996 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“),
so zreteľom na nariadenie Rady (ES) č. 1676/2001 z 13. augusta 2001, ktorým sa ukladá konečné antidumpingové clo a s konečnou platnosťou vyberá dočasné clo uložené na dovozy polyetyléntereftalátového filmu s pôvodom v Indii a Kórejskej republike (2), a najmä na jeho článok 1 ods. 3,
so zreteľom na návrh predložený Komisiou po porade s poradným výborom,
keďže:
A. PREDCHÁDZAJÚCE KONANIE
(1)
Nariadením (ES) č. 1676/2001 Rada uložila konečné antidumpingové clo na dovoz fólie z polyetyléntereftalátu (fólia PET) s pôvodom inter alia v Indii. Vzhľadom na veľký počet vyvážajúcich výrobcov fólie PET v Indii sa počas prešetrovania, ktoré viedlo k prijatiu tohto nariadenia (ďalej len „pôvodné prešetrovanie“) vybrala vzorka vyvážajúcich výrobcov podľa článku 17 základného nariadenia. Jednotlivé dumpingové marže v rozpätí od 0 % do 65,3 % sa vypočítali pre samostatne prešetrované spoločnosti a podľa článku 9 ods. 6 základného nariadenia sa vypočítala aj dumpingová marža v hodnote 57,7 % pre spolupracujúce spoločnosti, ktoré nie sú súčasťou vzorky. Následne sa uložili antidumpingové clá v rozpätí od 0 % to 62,6 % s prihliadnutím na vyrovnávacie clá, ktoré boli výsledkom vývozných subvencií uložených na tie isté výrobky s pôvodom v Indii a ktoré boli v tom čase platné podľa nariadenia Rady (ES) č. 2597/1999 (3).
(2)
Nariadením (ES) č. 366/2006 (4) (ďalej len „doplňujúce nariadenie“) Rada upravila úroveň dumpingových marží vypočítaných v nariadení (ES) č. 1676/2001. Nové rozpätie dumpingových marží je od 3,2 % do 29,3 % a anti-dumpingových ciel od 0 % do 18 %, opäť s cieľom zohľadniť vyrovnávacie clá, ktoré boli výsledkom vývozných subvencií uložených na tie isté výrobky s pôvodom v Indii, upravené v súlade s nariadením Rady (ES) č. 367/2006 z 27. februára 2006 (5) prijatým po preskúmaní uplynutia platnosti nariadenia Rady (ES) č. 2597/1999.
(3)
Nariadením (ES) č. 367/2006 sa stanovuje aj vyrovnávacie clo, ktoré sa uplatňuje na iné spoločnosti ako tie, ktoré sú jednotlivo uvedené v jeho článku 1 ods. 2 na úrovni 19,1 %; marža vývoznej subvencie pre tie spoločnosti sa vypočítala na 12 %.
(4)
Článkom 1 ods. 3 nariadenia (ES) 1676/2001 zmenenom a doplnenom nariadením (ES) č. 366/2006 sa stanovujú tri požiadavky opísané v odôvodnení 7 nižšie, ktorých splnenie umožňuje indickým vyvážajúcim výrobcom, ktorí po pôvodnom prešetrovaní nepodliehali antidumpingovým opatreniam, udelenie štatútu nového vyvážajúceho výrobcu. Žiadateľom, ktorým je štatút udelený, je pridelená rovnaká sadzba cla ako spoločnostiam, ktoré v pôvodnom prešetrovaní spolupracovali, ale neboli súčasťou vzorky. Podliehajú teda clu, ktoré sa zhoduje s váženou priemernou dumpingovou maržou stanovenou pre spoločnosti, ktoré boli počas pôvodného prešetrovania súčasťou vzorky, pričom sa rozumie, že všetky nulové marže a marže de minimis sa prehliadajú v súlade s článkom 9 ods. 6 základného nariadenia.
(5)
Počas pôvodného prešetrovania sa uvedené vážené priemerné dumpingové marže vypočítali ako vážený priemer dumpingových marží troch spoločností, ktoré boli súčasťou vzorky, pričom jedna zo štyroch pôvodne vybraných spoločností mala nulovú maržu. Vážená priemerná dumpingová marža vypočítaná týmto spôsobom v pôvodnom prešetrovaní predstavovala 57,7 %, ako je uvedené v odôvodnení 1. Doplňujúce nariadenie podstatne znižuje dumpingovú maržu troch uvedených spoločností. Nová vážená priemerná dumpingová marža, ktorá sa má uplatňovať na spoločnosti spĺňajúce požiadavky článku 1 ods. 3 nariadenia (ES) č. 1676/2001, prepočítaná po zisteniach doplňujúceho nariadenia je teda 15,5 %.
B. ŽIADOSTI NOVÝCH VÝVÁŽAJÚCICH VÝROBCOV
(6)
Indický vyvážajúci výrobca SRF Limited (ďalej len „žiadateľ“) požiadal o udelenie rovnakého štatútu, ako majú spoločnosti, ktoré spolupracovali v pôvodnom prešetrovaní, ale neboli súčasťou vzorky (ďalej len „štatút nového vyvážajúceho výrobcu“).
(7)
S cieľom zistiť, či žiadateľ spĺňa požiadavky na udelenie štatútu nového vyvážajúceho výrobcu stanovené v článku 1 ods. 3 nariadenia (ES) č. 1676/2001, prebehlo prešetrenie, v ktorom sa konkrétne preskúmalo:
-
či žiadateľ nevyvážal do Spoločenstva tovar opísaný v článku 1 ods. 1 tohto nariadenia počas obdobia pôvodného prešetrovania (od 1. apríla 1999 do 31. marca 2000),
-
či žiadateľ nie je prepojený so žiadnym vývozcom alebo výrobcom v Indii, na ktorého sa vzťahujú opatrenia uložené týmto nariadením
a
-
či nevyvážal daný tovar po skončení obdobia prešetrovania alebo sa zmluvne nezaviazal neodvolateľným spôsobom na vývoz značného množstva do Spoločenstva.
(8)
Žiadateľovi bol zaslaný dotazník so žiadosťou, aby poskytol dôkazy, že uvedené tri požiadavky spĺňa.
(9)
Žiadateľ na dotazník odpovedal a poskytol dôkazy, ktoré sa považujú za dostatočné, aby sa mohol považovať za nového vyvážajúceho výrobcu.
(10)
Sadzba antidumpingového cla uplatniteľná v prípade žiadateľa by mala byť založená na váženej priemernej dumpingovej marži stanovenej pre strany vybrané do vzorky v pôvodnom prešetrovaní, upravenej doplňujúcim nariadením, t. j. 15,5 %, ako sa uvádza v odôvodnení 5.
(11)
Keďže podľa článku 14 ods. 1 základného nariadenia žiaden výrobok nepodlieha súčasne antidumpingovým aj vyrovnávacím clám v súvislosti s jednou a tou istou situáciou, ktorá vyplýva z dumpingu alebo z vývozného subvencovania, táto sadzba cla sa zníži o maržu vývoznej subvencie žiadateľa zistenú počas antisubvenčného prešetrenia, ktoré viedlo k prijatiu nariadenia (ES) č. 367/2006 [pozri odôvodnenie 59 nariadenia (ES) č. 366/2006]. Keďže na žiadateľa sa nevzťahuje samostatné vyrovnávacie clo, mala by sa uplatňovať sadzba cla stanovená pre všetky ostatné spoločnosti.
(12)
Sadzba antidumpingového cla uplatniteľná v prípade žiadateľa by sa preto mala vypočítať, ako sa uvádza v tabuľke.
Spoločnosť
Marža vývoznej subvencie
Celková marža subvencie
Dumpingová marža
Vyrovnávacie clo
Antidumpingové clo
Celkové clo
SRF Limited
12,0 %
19,1 %
15,5 %
19,1 %
3,5 %
22,6 %
(13)
Žiadateľ a odvetvie Spoločenstva boli o výsledkoch prešetrovania informovaní a mali možnosť predložiť svoje pripomienky.
(14)
Žiadateľ predložil svoje pripomienky v súvislosti s výpočtom dumpingovej marže. Tieto pripomienky sa zohľadnili a sú vo výpočte odzrkadlené.
(15)
Všetky iné námietky a podania zo strany zainteresovaných strán sa preskúmali a riadne zohľadnili, ak boli oprávnené,
PRIJALA TOTO NARIADENIE:
Článok 1
Článok 1 ods. 2 nariadenia (ES) č. 1676/2001 sa nahrádza takto:
„2. Sadzba konečného antidumpingového cla uplatniteľného na čisté franko ceny na hranici Spoločenstva, pred preclením, je nasledovná pre výrobky s pôvodom v:
Krajina
Spoločnosť
Konečné clo (%)
Doplnkový kód TARIC
India
Ester Industries Limited
75-76, Amrit Nagar
Behind South Extension Part-1
New Delhi 110 003
India
17,3
A026
India
Flex Industries Limited
A-1, Sector 60
Noida 201 301 (U.P.)
India
0
A027
India
Garware Polyester Limited
Garware House
50-A, Swami Nityanand Marg
Vile Parle (East)
Mumbai 400 057
India
6,8
A028
India
Jindal Poly Films Limited
56 Hanuman Road
New Delhi 110 001
India
0
A030
India
MTZ Polyfilms Limited
New India Centre, 5th floor
17 Co-operage Road
Mumbai 400 039
India
18,0
A031
India
Polyplex Corporation Limited
B-37, Sector-1
Noida 201 301
Dist. Gautam Budh Nagar
Uttar Pradesh
India
0
A032
India
SRF Limited
Express Building 9-10
Bahadur Shah Zaraf Marg
New Delhi 110 002
India
3,5
A753
India
Všetky ostatné spoločnosti
17,3
A999“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. septembra 2006

Labels: 4
1
7
3
18